Държавен вестник, бр. 7, 2004 г., стр. 17

Б Р О Й  7
Д Ъ Р Ж А В Е Н   В Е С Т Н И К
С Т Р .  17
{ECE/TRANS/17/Изменение 19; в сила от
17.02.1999}
Чл. 39. Когато операциите ТИР са признати
за редовни:
1. договарящите страни не трябва да претен-
дират за минимални различия относно изпъл-
нението на задълженията, свързани със спазва-
нето на срока или предписания маршрут;
2. също така различията между указанията в
манифеста на стоките в карнета ТИР и съдър-
жанието на пътното превозно средство, на със-
тава от пътни превозни средства или на контей-
нера не се считат по смисъла на тази конвенция
за нарушения от страна на титуляря на карнета
ТИР, когато се докаже по удовлетворителен за
компетентните органи начин, че тези различия
не се дължат на умишлено допуснати грешки
или вследствие небрежност по време на товаре-
нето или изпращането на стоките, или при със-
тавянето на манифеста.
Обяснителна бележка към чл. 39
Изразът “допуснати разлики в резултат на
небрежност” се отнася до действия, които не
са извършени умишлено и преднамерено, а са
резултат от пропуск при вземането на необхо-
димите и разумни мерки за осигуряване на точни
факти в конкретния случай.
Чл. 40. Митническите органи на отправната
и получаващата държава не държат отговорен
титуляря на карнета ТИР за евентуално кон-
статирани различия в тези държави, когато тези
различия засягат респективно митническите
режими, предшествали или последвали прево-
за ТИР, и титулярят на въпросния карнет ТИР
няма отношение към тях.
{ECE/TRANS/17/Изменение 21; в сила от
12.05.2002}
Чл. 41. Когато се установи по задоволите-
лен за митническите органи начин, че стоките,
изброени в манифеста на карнета ТИР, са уни-
щожени или безвъзвратно загубени при пътно
транспортно произшествие или при форсмажор-
ни обстоятелства или липсват поради причини,
дължащи се на тяхното естество, дължимите
при нормални обстоятелства мита и такси не се
събират.
Чл. 42. По мотивирана молба на някоя дого-
варяща страна компетентните органи на дого-
варящите страни, заинтересовани от дадена
операция ТИР, съобщават на първата всички
сведения, с които разполагат, необходими за
прилагането на разпоредбите на чл. 39, 40 и 41.
{ECE/TRANS/17/Изменение 21; в сила от
12.05.2002}
Чл. 42а. Компетентните органи в тясно сът-
рудничество с асоциациите трябва да предпри-
емат всички необходими мерки за осигуряване
на правилното ползване на карнетите ТИР. За
тази цел могат да бъдат прилагани съответните
мерки за контрол, приети в национален или
международен мащаб. Необходимо е прилага-
ните в тази връзка национални мерки за конт-
рол да бъдат незабавно сведени до знанието на
Изпълнителния съвет ТИР, който проверява
съответствието им с разпоредбите на Конвен-
цията ТИР. Международните мерки за контрол
се определят от Административния комитет.
{ECE/TRANS/17/Изменение19; в сила от
17.02.1999}
Г л а в а  п е т а
ОБЯСНИТЕЛНИ БЕЛЕЖКИ
Чл. 43. Обяснителните бележки, дадени в
приложения 6 и 7 (трета част), дават тълкуване
на някои разпоредби на тази конвенция и на
нейните приложения. Те засягат и някои пре-
поръчани начини на работа.
Г л а в а  ш е с т а
РАЗНИ РАЗПОРЕДБИ
Чл. 44. Всяка договаряща страна улеснява
заинтересованите гарантиращи асоциации от-
носно:
1. превода на валута, необходима за плаща-
не на изискваните суми от органите на догова-
рящите страни в съответствие с разпоредбите
на чл. 8 от тази конвенция; и
2. превода на валута, необходима за плаща-
не на карнетите ТИР, изпращани на гаранти-
ращите асоциации от съответните чуждестран-
ни асоциации или от международните органи-
зации.
Чл. 45. Всяка договаряща страна публикува
списъка на отправните, транзитните и получа-
ващите митнически учреждения, които е опре-
делила за извършване на операциите ТИР. До-
говарящите страни, чиито територии са съсед-
ни, определят след взаимно съгласуване съот-
ветстващите си гранични бюра и тяхното ра-
ботно време.
Обяснителна бележка към чл. 45
Препоръчва се на договарящите страни да
открият възможно най-голям брой митничес-
ки учреждения за операции ТИР—както вът-
решни, така и гранични.
Чл. 46. (1) За споменатите в тази конвенция
митнически операции работата на митничес-
кия персонал не подлежи на възнаграждение с
изключение на случаите, когато тази работа се
налага извън дните, часовете и мястото, нор-
мално предвидени за подобни операции.
(2) В рамките на възможното митническите
учреждения на договарящите страни улесняват
митническите операции, засягащи бързо раз-
валящите се стоки.
Чл. 47. (1) Разпоредбите на тази конвенция
не пречат нито на прилагането на ограничени-
ята и проверките, произтичащи от разпоредби-
те в страната и основани на съображенията на
обществения морал, обществената безопасност,
хигиената или здравеопазването, или на такива
от ветеринарен или фитопатологичен характер,
нито на събирането на суми съгласно тези раз-
поредби.
(2) Разпоредбите на тази конвенция не са
пречка за прилагането на други национални
или международни разпоредби, уреждащи пре-
возите.